রোহিঙ্গা সংকট নিরসনে সরকার যখন আপ্রাণ কূটনৈতিক প্রচেষ্টা চালিয়ে সাফল্য পেতে শুরু করেছে, তখন চরম উদ্বেগের খবর জানিয়েছে দেশীয় ও আন্তর্জাতিক কিছু সংবাদ মাধ্যম। বাংলাদেশ সীমান্ত লাগোয়া ভারতীয় রাজ্য আসামের স্থানীয় জনগোষ্ঠী বাঙালি মুসলমানদের ‘বাংলাদেশী’ আখ্যা দিয়ে বের করে দিতে উঠে পড়ে লেগেছে কট্টরপন্থী হিন্দুদের দল বিজেপি ও সমমনা আরএসএস, শিবসেনা ও বজরং পার্টির লোকেরা। বাঙালি মুসলমান মানেই বাংলাদেশী বলে ধরে নেয়া হচ্ছে। অথচ আসামে চলে যাওয়া বাংলাদেশীদের প্রায় সবাই হিন্দু সম্প্রদায়ের।